open-index/open-wikipedia-markdown huggingface dataset:
Eddie Irvine

**Edmund Irvine Jr.** (Newtownards, 10 novimber 1965) is in Noardiersk autokoereur. Montoya makke by de Grutte Priis fan Japan yn 1993 syn debút foar it team fan Jordan. Irvine had seisentweintich kear op it poadium stien by in Grutte Priis. De Grutte Priis fan Austraalje 1999 wie de earste oerwinning fan Irvine yn de Formule 1. De Grutte Priis fan Japan yn 2002 wie de lêste Formule 1-wedstriid fan Eddie Irvine. By de poadium seremoanje yn Austraalje yn 1996 waard by fersin de Ierske flagge omheechlutsen foar Irvine yn plak fan de Britske flagge.

### Oerwinningen yn de Formule 1
Ken Duken

**Ken Duken** (berne op 17 april 1979 yn Heidelberch) is in Dútske akteur.

## Libben
Ken Duken is it tredde bern fan in Heidelberchske dokter en de Dútske toanielspylster Christina Loeben, fan wa't er it aktearjen learde. Hy is ek in omkesizzer fan de akteur Michael Zittel en ek syn jongere suster Analena Duken is aktrise.

Duken spile ynearsten ferskillende rollen yn teäters. It debút op de tillefyzje folge yn 1997 njonken Nadja Uhl en Daniel Brühl mei in lytse rol yn de Krimi *Blutiger Ernst*. Syn earste grutte rol yn in bioskoopfilm wie yn de film "Schlaraffenland" (1999). Ynternasjonaal bekend waard Duken mei films as *La Fuga degli Innocenti* (as Joseph Indig) út 2004 Karol, *Un Uomo Diventato Papa* (as Adam Zielinski) út 2005 en *War an Peace* (as Anatole Kuragin) út 2006. 

Syn debút as regisseur makke Duken mei de film *Berlin Falling* (2017).
 
## Filmografie

* 1999: Schlaraffenland
* 2000: Gran Paradiso
* 2000: Die Nacht der Engel 
* 2000: Einladung zum Mord 
* 2001: 100 Pro
* 2001: Rette deine Haut
* 2001: Das schwangere Mädchen 
* 2002: Kiss and Run
* 2002: Mörderherz 
* 2003: Imperium: Augustus
* 2003: Entrusted 
* 2003: Nitschewo
* 2004: Tödlicher Umweg
* 2004: La fuga degli innocenti 
* 2004: Nachtangst 
* 2005: Eine andere Liga 
* 2005: Karol, un Uomo Diventato Papa 
* 2006: Störtebeker 
* 2007: War and Peace
* 2008: Max Manus
* 2008: König Drosselbart
* 2008: 1½ Ritter – Auf der Suche nach der hinreißenden Herzelinde
* 2009: Fire! 
* 2009: Flug in die Nacht - Das Unglück von Überlingen (2009)
* 2009: Distanz
* 2009: Inglourious Basterds
* 2009: Zweiohrküken
* 2010: Kajínek
* 2010: Sotto il cielo di Roma (Under the Roman Sky)
* 2011: Das Wunder von Kärnten (2011)'
* 2011: The Sinking of the Laconia
* 2101: Carl & Bertha 
* 2011: Chalet Girl 
* 2011: Schief Gewickelt 
* 2011: My Last Day Without You (Nie mehr ohne Dich) (2011)
* 2011: Lisas Fluch
* 2012: Die Männer der Emden
* 2012: Zwei Leben
* 2013: Das Adlon. Eine Familiensaga
* 2013: Banklady 
* 2013: Robin Hood
* 2014: Der Letzte Kronzeuge
* 2014: Northmen – A Viking Saga
* 2014: Coming In
* 2015: Arletty, une passion coupable 
* 2015: Frau Müller muss weg!
* 2015: Treppe aufwärts
* 2015: Max und Hélène
* 2016: Duell der Brüder - Die Geschichte von Adidas und Puma 
* 2016: The Lion Woman (Løvekvinnen) (2016)
* 2016: Conni & Co
* 2016: Tempel 
* 2017: Berlin Falling (ek regy en poduksje)
* 2019: Die Informantin - Der Fall Lissabon 
* 2019: Traumfabrik


## Keppeling om utens
* IMDb
* Moviemeter
Louis Hofmann

**Louis Hofmann** (berne op 3 juny 1997 yn Bergisch Gladbach) is in Dútsk akteur. 

Nei't er al in pear kear meiwurke hie yn tillefyzjefilms debutearre Hofmann yn 2011 mei in haadrol yn de bioskoopfilm Tom Sayer. 

## Filmografy
#### Films

#### Tillefyzje

## Underskiedings
* *Freistatt*: Hoffman wûn de *Deutscher Schauspielerpreis* yn de kategory "Jong Talint" en de Clion-priis op it *Waterloo Historical Film Festival* yn de kategory "Bêste akteur".
* *Under Sandet*: Foar syn rol as Dútske kriichsfinzene wûn Hofmann yn 2016 yn de kategory "bêste manlike byrol" de Deenske Bodil-priis en fierder ek prizen op it *Tokyo International Film Festival* en it *Film Festival Beijing*.
* *Dark*: foar syn haadrol yn de Dútske Netflix-searje Dark krige Hofmann yn 2018 de Jupiter yn de kategory "bêste Dútske akteur".

## Keppeling om utens
* IMDb
* Moviemeter
Grutte Priis Formule 1 fan Jeropa 2001

Utslaggen fan de **[[Grutte Priis Formule 1 fan Jeropa]]** 2001 yn Nürburg op 24 juny 2001.
It wie de njoggende fan 17 races fan de Formule 1 yn 2001. Hy waard op de Nürburgring hâlden. De race waard hâlden oer 67 omgongen, op it 4,5 km lange sirkwy foar in raceôfstân fan 305,2 kilometer. 

## Kwalifikaasje
* Nick Heidfeld bliek mei in 2 kg te lichte auto te riden, en waard útsletten fan de wedstriid.

## Utslach Grutte Priis

## Top fiif yn it wrâldkampioenskip nei de wedstriid
Minnistetsjerke (Terherne)

De **Minnistetsjerke** is in tsjerkegebou yn Terherne, gemeente De Fryske Marren, yn de provinsje Fryslân.

De fermanje waard boud nei ûntwerp fan arsjitekt Albert Breunissen Troost yn eklektyske boustyl, beynfloede troch de Ingelske neogotyk. De earste stien waard lein op 12 septimber 1864. De sydgevels hawwe lisenen mei profilearre natuerstiennen bekroaningen. De needgevel hat in pleistere boarstwarring mei in bakstiennen wetterslach. De rútiepeningen hawwe allegear finsters fan getten izer mei in tudorbôge. It tsjerketerrein wurdt omjûn troch in monumintaal stek dat levere waard troch de firma Sterckman yn 1865. De tsjerke  is in ryksmonumint, de kosterswenning net.

De kânsel is oan 'e westkant. De tsjerke krige earst yn 1907 in oargel fan Maarschalkerweerd & Zoon. It waard yn 1940 ferfongen troch in oargel út 1917 fan de firma Standaart dat ôfkomstich wie út de tsjerke fan Hidaard. It gebou hat sûnt 2008 gjin tsjerkefunksje mear. It is yn gebrûk as winkel.

Der stiet in tinkteken út 1922 foar de tsjerke ta eare fan de minnistepredikant H.G. Dornseiffen († 1922). 

Doopsgezinde kerk Terherne Buorren 35.jpg|Ynterieur mei oargel, yn gebrûkt as winkel (2019)
Gedenkzuil Dornseiffen schippers Terhorne.jpg|Tinkmonumint Dornseiffen
Grutte Priis Formule 1 fan Grut-Brittanje 2001

Utslaggen fan de **[[Grutte Priis Formule 1 fan Grut-Brittanje]]** 2001 yn Silverstone op 15 july 2001.
It wie de alfde fan 17 races fan de Formule 1 yn 2001. Hy waard op Sirkwy fan Silverstone hâlden. De race waard hâlden oer 60 omgongen, op it 5,1 km lange sirkwy foar in raceôfstân fan 308 kilometer. 

## Kwalifikaasje
* Tarso Marques syn tiid foel bûten de 107% limyt, en krige gjin tastiming om te starten yn de wedstriid.

## Utslach Grutte Priis

## Top fiif yn it wrâldkampioenskip nei de wedstriid
Grutte Priis Formule 1 fan Dútslân 2001

Utslaggen fan de **[[Grutte Priis Formule 1 fan Dútslân]]** 2001 yn Hockenheim op 29 july 2001.
It wie de tolfde fan 17 races fan de Formule 1 yn 2001. Hy waard op de Hockenheimring hâlden. De race waard hâlden oer 45 omgongen, op it 6,8 km lange sirkwy foar in raceôfstân fan 307 kilometer. 

## Kwalifikaasje
* Ricardo Zonta stapte yn by it Jordan-team as ferfanger fan Heinz-Harald Frentzen dy't nei de Grutte Priis op Silverstone op non-aktyf set waard.

## Utslach Grutte Priis
* Luciano Burti en Michael Schumacher kamen yn de earste omgong mei inoar yn botsing. Der kaam in werstart.
* De beide Minardi koereurs starten fanút de pitstrjitte. By de werstart stiene hja wol op harren orizjinele startplak.

## Top fiif yn it wrâldkampioenskip nei de wedstriid
Ryksûnmidlikheid

**Ryksûnmidlikheid**, ek wol **ryksfrijheid** neamd (Dútsk: *Reichsunmittelbarkeit* of *Reichsfreiheit*), wie yn it Hillige Roomske Ryk it steatsrjochtlik begryp foar persoanen, stêden, doarpen en lânsdielen dy't net oan in pleatslike lânshear, mar streekrjocht oan it Ryk en de keizer ûnderhearrich wiene.

Ryksfrijen, of ymmediaten, hiene rjocht op it ynbarren fan belesting en tol en sprekken fan rjocht. Hja beskikten yn de praktyk oer in grutte mjitte fan selsstannigens. De Fryske Seelannen, yn de snuorje fan de Fryske Frijheid, wiene ek ryksûnmidlik gebiet.

## Soarten ryksfrijheid
Der wurde trije soarten ryksfrije persoanen of bestjoerlike ienheden ûnderskaat:

* dyjingen dy't rjocht hiene persoanlik oan de Ryksdei mei te dwaan
* dyjingen dy't troch in korporaasje fertsjintwurdige waarden
* dyjingen dy't gjin rjocht hiene dy't op de Ryksdei te ferskinen

Ta de earste groep hearden de karfoarsten, foarsten en de ryksfrije biskoppen. De twadde groep bestie út de greven, de frije ryksstêden en de ryksfrije abten. Dy twa groepen foarmen tegearre de ryksstannen.

Mank deroan wie der in tredde groep, dy't bestie út ryksridders, in stikmannich kleasters en guon ryksdoarpen. De ryksfrije persoanen dêrûnder wiene oerbliuwende fazallen, dy't streekrjocht ûnderhearrich oan de keizer wiene, dêr't der yn de Midsiuwen in soad fan wiene. De ryksfrije gebieten kamen út de lêst oerbleaune kroandomeinen wei, dêr't der yn de Midiuwen in soad fan oan ryksfoarsten ferkocht of yn lien jûn waarden. De ryksfrijheid fan in soad gebieten waarden gauris bestriden troch oanswettende foarstedommen, sa as de greven fan Hollân en de biskoppen fan Utert en Bremen oanspraken diene op de Fryske lannen.

## De ein
Mei de *[[Reichsdeputationshauptschluss]]* fan 1803 waard de ryksfrijheid fan prinsbiskopen, rykskleaster en de frije ryksstêden beëinge, of ek wol sein; mediatisearre. Yn de jierren dêrnei ferlearen ek de ridderkippen, greefskippen en lytsere foarstedommen harren ryksûnmidlikheid en waarden ûnderhearrich makke oan de gruttere foarstedommen. Mei it opheffen fan it Hillige Roomske Ryk yn 1806 hold it bestean fan de ryksûnmidlikheid ek op.

## Sjoch ek
* Frije ryksstêd
* Ryksdei (Hillige Roomske Ryk)
* Ryksstannen
* Ryksleger (Hillige Roomske Ryk)
* Ryksmatrikel
* *[[Reichsdeputationshauptschluss]]*
* Dútske Mediatisearring
Grutte Priis Formule 1 fan Hongarije 2001

Utslaggen fan de **[[Grutte Priis Formule 1 fan Hongarije]]** 2001 yn Mogyoród op 19 augustus 2001.
It wie de trettjinde fan 17 races fan de Formule 1 yn 2001. Hy waard op de Hungaroring hâlden. De race waard hâlden oer 77 omgongen, op it 3,9 km lange sirkwy foar in raceôfstân fan 306 kilometer. 

## Kwalifikaasje
* Heinz-Harald Frentzen ferhúze fan dizze race ôf fan Jordan nei it team fan Prost neidat er definityf ûntslein wie by Jordan. Jean Alesi, earder fan it Prost-team, waard de ferfanger fan Frentzen by it team fan Jordan.

## Utslach Grutte Priis
* Micheal Schumacher stelde mei de oerwinning it wrâldkampioenskip yn 2001 feilich.
* Ferrari wie nei dizze wedstriid wis fan it kampioenskip by de konstrukteurs.

## Top fiif yn it wrâldkampioenskip nei de wedstriid
Grutte Priis Formule 1 fan Belgje 2001

Utslaggen fan de **[[Grutte Priis Formule 1 fan Belgje]]** 2001 yn Stavelot op 2 septimber 2001.
It wie de fjirtjinde fan 17 races fan de Formule 1 yn 2001. Hy waard op it Sirkwy fan Spa-Francorchamps hâlden. De race waard hâlden oer 36 omgongen, op it 6,9 km lange sirkwy foar in raceôfstân fan 250,8 kilometer.  De 44 omgongen dy't de Grutte Priis eins hie waarden net riden fanwegen problemen yn de begjinfaze.  

## Kwalifikaasje
* Sawol de tiden fan Arrows koereurs, as dy fan de koereurs fan Minardi foel bûten de 107% limyt, mar alle fjouwer krigen dochs tastimming om te starten yn de wedstriid.

## Utslach Grutte Priis
* Yn de fjirde omgong kaam Luciano Burti yn botsing mei Eddie Irvine; Burti beadarre mei hege faasje yn de bannesteapel. Luciano Burti rekke slim ferwûne en kaam net mear yn aksje yn de Formule 1.
* By de earste startpoging bleaune Heinz-Harald Frentzen en Ralf Schumacher efter by de startline. By it besykjen fan de twadde start moasten hja efteroan begjinne.
* Kimi Räikkönen, Eddie Irvine, Luciano Burti en Fernando Alonso namen net diel oan de werstart nei it ungelok fan Burti, dit is as Did Not Start yn de boeken kaam.
* Tarso Marques ried syn lêste Formule 1 wedstriid.

## Top fiif yn it wrâldkampioenskip nei de wedstriid
Grutte Priis Formule 1 fan Japan 2001

Utslaggen fan de **[[Grutte Priis Formule 1 fan Japan]]** 2001 yn Suzuka op 14 oktober 2001.
It wie de santjinde fan 17 races fan de Formule 1 yn 2001. Hy waard op it sirkwy fan Suzuka hâlden. De race waard hâlden oer 53 omgongen, op it 5,9 km lange sirkwy foar in raceôfstân fan 310,6 kilometer. 

## Kwalifikaasje

## Utslach Grutte Priis
* It wie de lêste wedstriid yn de Formule 1 fan Jean Alesi, Mika Häkkinen en Tomáš Enge.

## Top fiif yn it wrâldkampioenskip nei de wedstriid
Sitfollybal op de Paralympyske Simmerspullen 2020

De follybalkompetysje op de **[[Paralympyske Simmerspullen 2020|XVIe Paralympyske Simmerspullen]]** waarden fan 27 augustus oant en mei 5 septimber 2021 hâlden yn Tokyo dêr't dat jier ek de Olympyske Simmerspullen hâlden waarden. De goalballkompetysje waard hâlden yn de ''Makuhari Messe". 

## Manlju
### Groepsfaze
#### Groep A

#### Groep B

### Heale finales

### Brûnzen finale

### Finale

## Einrangskikking

## Froulju
### Groepsfaze
#### Groep A

#### Groep B

### Heale finales

### Brûnzen finale

### Finale

## Einrangskikking

## Sjoch ek
* Follybal op de Olympyske Simmerspullen 2020
Minnistetsjerke (Warkum)

De **minnistetsjerke** (of fermanje) fan Warkum is in tsjerkegebou yn de gemeente Súdwest-Fryslân, provinsje Fryslân.

## Skiednis

De meniste ideeën fûnen yn Warkum en omkriten al betiid yn de 16e iuw wjerklank. Der ûntstie yn de rin fan de 16e iuw yn Warkum in grutte meniste mienskip, dy't oant 1650 ferdield wie yn twa groepearringen en dy't apart fan inoar tsjerketsjinsten holden. Fan 1650 ôf waard de ferdieldheid oerwûn. In âlde sâltkeet waard as tsjerke ynrjochte. Yn 1694 waard de hjoeddeiske tsjerke boud, in ienfâldige skuorretsjerke op in fjouwerkant grûnplan. Dy skûltsjerke waard net direkt oan de Noard, mar mear efter de roailine boud. Fan 1744 ôf krige de Warkumer mienskip de beskikking oer in eigen predikant. Foar de tsjerke waard yn 1780 in kosterswent mei in klokgevel boud. Mei sketten waard de tsjerke yn dy perioade fan de strjitkant ôf fierder oan it each ûntlutsen. Om genôch sitromte te krijen waarden der trije dûbele kreaken yn de tsjerke oanbrocht. De tsjerke waard yn de jierren 1956/1957 restaurearre.

It tsjerkegebou en de kosterswenning binne erkend as ryksmonumint sûnt 1968.

It ienklaviers tsjerkoargel mei alve registers en oanhingjend pedaal is yn 1912 boud troch de Ljouwerter oargelbouwers L. van Dam & Zn. Yn 2004 waard it oargel restaurearre troch Bakker & Timmenga.

## Ynterieur <small>(1993)</small>

INTERIEUR, NAAR HET ORGEL - Workum - 20285701 - RCE.jpg
INTERIEUR, ORGEL OP GALERIJ - Workum - 20285702 - RCE.jpg
INTERIEUR, NAAR HET ZUIDWESTEN - Workum - 20285699 - RCE.jpg
Grutte Priis Formule 1 fan Itaalje 2001

Utslaggen fan de **[[Grutte Priis Formule 1 fan Itaalje]]** 2001 yn Monza op 16 septimber 2001.
It wie de fyftjinde fan 17 races fan de Formule 1 yn 2001. Hy waard op it Sirkwy fan Monza hâlden. De race waard hâlden oer 53 omgongen, op it 5,7 km lange sirkwy foar in raceôfstân fan 306,7 kilometer. 

## Kwalifikaasje
* Alex Yoong en Tomáš Enge makken harren debút yn de Formule 1.

## Utslach Grutte Priis
* Juan Pablo Montoya wûn foar it earst in Grutte Priis.
* Giancarlo Fisichella en Nick Heidfeld starten fanút de pitstrjitte.

## Top fiif yn it wrâldkampioenskip nei de wedstriid
Grutte Priis Formule 1 fan de Feriene Steaten 2001

Utslaggen fan de **[[Grutte Priis Formule 1 fan de Feriene Steaten]]** 2001 yn Indianapolis op 30 septimber 2001.
It wie de sechstjinde fan 17 races fan de Formule 1 yn 2001. Hy waard op de Indianapolis Motor Speedway hâlden. De race waard hâlden oer 73 omgongen, op it 4,1 km lange sirkwy foar in raceôfstân fan 306 kilometer. 

## Kwalifikaasje

## Utslach Grutte Priis

## Top fiif yn it wrâldkampioenskip nei de wedstriid
Formule 1 yn 2002

It Formule 1-seizoen 2002 wie it 56ste Formule 1-seizoen. De "Formule 1", offisjieel it "FIA Formula One World Championship", is de heechste klasse yn de autosport, sa is bepaald troch de *[[Fédération Internationale de l'Automobile]]* (FIA).

Michael Schumacher wie by de start fan it seizoen de ferdigenjend wrâldkampioen by de koereurs, syn team Ferrari de regearjend wrâldkampioen by de konstrukteurs.

Michael Schumacher wie it folsleine seizoen te sterk foar de konkurrinsje. Syn team Ferrari gie fanôf de Grutte Priis fan San Marino 2002 rjochting it kampioenskip.

## Kalinder

## Utslaggen

## Klasseminten
### Klassemint by de koereurs

De top 6 klassearre auto's krije punten:

**Opmerkingen**:

† — Koereur hat de finish net helle yn de GP, maar hat wol 90% fan de race-ôfstân ôflein, wêrtroch't er as klassearre notearre stiet.

### Klassemint by de konstrukteurs

De top 6 klassearre auto's krije punten:

**Opmerkingen**:

† — Koereur hat de finish net helle yn de GP, maar hat wol 90% fan de race-ôfstân ôflein, wêrtroch't er as klassearre notearre stiet.
Octopussy

*''Octopussy'' (koart ferhaal), in postúm publisearre koart ferhaal oer James Bond fan Ian Fleming út 1966
**[[Octopussy and The Living Daylights]]*, in postúm publisearre ferhalebondel oer James Bond fan Ian Fleming út 1966
*''Octopussy'' (film), in Britsk-Amerikaanske film út 1983 dy't syn titel (mar net syn plot) ûntliend oan it koarte ferhaal út 1966
*''Octopussy'' (soundtrack), it soundtrackalbum fan 'e film út 1983
*Octopussy (software), in softwareprogramma foar lochboekbehear
Red 2

*amarant (ferve), in kleurstof tafoege oan itenswaren dy't wol oantsjut wurdt as *red 2*
*''Red 2'' (liet), in liet fan Dave Clarke út 1994
*''Red 2'' (film), in Amerikaanske film út 2013
Daniel Brühl

**Daniel César Martín Brühl González**  (* berne op 16 juny 1978 yn Barcelona, Spanje) is in Dútske akteur en filmregisseur.

## Libben
Daniel Brühl is de soan fan de Dútske regisseur Hanno Brühl en de Spaanske learares Marisa González Domingo.  Hy waard yn Keulen grutbrocht, dêr't er op it Dreikönigsgymnasium siet. Doe't er acht wie wûn er in foarlêswedstriid, wertroch't er foar it earst op de WDR-radio kaam. Nei radiowurk folge it earste wurk op de tillefyzje. Hy foel yn 1994 op mei syn rol yn de Dútske tillefyzjefilm *Svens Geheimnis* en spile boppedat foar in skoftke de rol fan in kweajonge yn de deistige ARD-soap *Verbotene Liebe*. Op skoalle song er ek yn in groep.

Syn debút op it wite doek wie yn 1999 mei in rol yn de film *Schlaraffenland*. Syn ynternasjonale trochbraak slagge mei in haadrol yn de bioskooopfilm *Good Bye, Lenin!* (2003), dêr't er ferskillende ûnderskiedings foar krige. Dêrnei folgen û.o. bekende films lykas *Merry Christmas* (2005)  en *Salvador (Puig Antich)* (2006). Yn de foar in Oscar nominearre film *[[Inglourious Basterds]]* spile Brühl de (fiktive) Dútske kriichsheld Frederick Zoller. Syn haadrol yn it Spaanske science-fiction drama *Eva* levere him yn 2012 yn Spanje ferskillende nominaasjes op. Yn 2013 spile er as Niki Lauda in rol yn de film *Rush* (2013), dat him yn 2014 in nominaasje foar in Golden Globe Award brocht.

Mei de film *Nebenan* makke Brühl syn debút as regisseur.

Brühl praat Dútsk, Katalaansk, Spaansk, Ingelsk, Frânsk en Italjaansk.

## Filmografy

## Underskiedings
* 2001: Bayerischer Filmpreis – Bêste jong manlike talint yn *Nichts bereuen*, *Vaya con Dios*, *Das weisse Rauschen*
* 2002: New Faces Award – Bêste jong manlike talint yn *Nichts bereuen*, *Vaya con Dios*, *Das weisse Rauschen*
* 2002: Deutscher Filmpreis – Bêste akteur yn *Nichts bereuen*, *Vaya con Dios*, *Das weisse Rauschen*
* 2002: Preis der deutschen Filmkritik yn *Vaya con Dios* yn *Das weisse Rauschen*
* 2003: Deutscher Filmpreis – Bêste akteur yn *Good Bye, Lenin!*, *Elefantenherz*
* 2003: Internationale Filmfestspiele Berlin – Dútske Shooting Star fan de Europeeske films
* 2003: Bambi – Film National
* 2004: Jupiter – Bêste manlike akteur yn *Good Bye, Lenin!*
* 2003: Europeeske filmprizen – Bêste akteur en Jameson-publykspriis foar de bêste akteur yn *Good Bye, Lenin!*
* 2004: Europeeske filmprizen 2004 – Publykspriis foar de bêste akteur yn *Was nützt die Liebe in Gedanken*
* 2005: Adenauer-de Gaulle-priis – tegearre mei Audrey Tautou
* 2007: Nominaasje Goya – Bêste akteur yn *Salvador*
* 2014: Nominaasje Golden Globe Award - Beste manlike byrol yn *Rush*
* 2014: Nominaasje Critics' Choice Movie Award – Bêste manlike byrol yn *Rush*
* 2014: Nominaasje Screen Actors Guild Award – Bêste manlike byrol yn *Rush*
* 2014: Nominaasje British Academy Film Award – Bêste manlike byrol yn *Rush*
* 2014: Boulevard der Stars: in stjer op de Boulevard der Stars yn Berlyn
* 2019: Nominaasje Golden Globe Award foar de bêste akteur yn in minisearje/tillefyzjefilm yn *The Alienis*

## Keppeling om utens
*  IMDb 
*  Moviemeter
Hofdei

In **hofdei** (Dútsk: *Hoftag*) wie de namme fan in ynformele en ûnregelmjittige gearkomste dy't byienroppen waard troch de Roomsk-dútske kening, Roomsk-dútske keizer of ien fan de foarsten fan it Hillige Roomske Ryk. Earder waarden sokke gearkomsten ek wol as Ryksdagen ferwiisd, mar dy gearkomsten hoechden net persfoarst oer saken oangeande it keizerryk, mar earder oangeande harren yndividuele belangen. De wetlike macht fan de Ryksdei ferskynde pas folle letter.

## Skiednis
De foarsten hiene de feodale ferplichting om de kening yn hâlden en dwaan by te stean. Yn de hege midsiuwen waarden hja hjitten om foar de kening te ferskinen, as er der om frege, by keninklike gearkomsten om rie te jaan en mei te dwaan yn it meitsjen fan besluten. Dat waard de saneamde *Hoffartspflicht* neamd. De gearkomsten krigen yn de ferskillende boarnen ferskillende nammen, lykas *parlamentum*, *conventus*, *colloquium*, *curia* of *curia regis*. Al dy nammen waarden wol taheake mei de eigenskipswurden *solemnis* (seremonieel) of *magnus* (grut) om nei harren belang te ferwizen. De hofdei ferskilde fan oare keninklike byienkomsten, allinnich al troch wa't der útnûge waarden. Dat koene foarsten, eallju, prelaten of fertsjintwurdigers fan bûtenlânske machten wêze. Fan de trettjinde iuw ôf, waarden fertsjintwurdigers fan de frije ryksstêden ek útnûge op de hofdagen. De gearkomsten waarden organisearre neffens de hofhâlding en wiene konsintrearre op de kening. 

Wannear't de kening sokke gearkomsten hâlde liet, en wa't er útnûge, wie alhiel syn beslissing. It is lykwols dreech in ferskil te meitsjen tusken de rie dy't troch de foarsten jûn waard en harren wetlike tastimming ta in beslút. It wie harren plicht om de kening yn rie by te stean, mar der ûntstie letter de need dat de foarsten rieplachte wurde moasten oer wichtige saken oangeande it keizerryk, sa as bygelyks kriichsferklearring. Oer hokker saken de kening krekt rieplachte, wie de beslissing fan de kening sels. Dêrom kinne de hofdagen net as in  ynstitúsjonele mienskiplike macht fan de foarsten sjoen wurde.

Oarkonden fan de hege en lette midsiuwen befetsje wichtige ynformaasje, oangeande beliedsbesluten fan de ryksstannen, neamden dat besluten makke waarden mei rie en tastimming fan de foarsten. Beide begripen waarden yn de oarkonden as synonimen brûkt foar in wetlik stânpunt. De foarsten dy't net útnûge waarden, of dy't yn de opposysje fan de kening stiene, fielden harren net ferbûn oan de beslissings fan de hofdagen.

Nei de Grutte Interregnum (keningleas tiidrek) fan de trettjinde iuw naam de rol fan de karfoarsten ta, om't dy as ryksfoarsten de rol oernamen om harren goedkarring oer wichtige besluten oangeande it keizerryk  te jaan mei saneamde tastimmingsbrieven (*Willebriefe*).

Nei't de kening syn macht fierder ôfnaam oan de ein fan de fjirtjinde iuw, yn it foardiel fan de foarsten, waarden de "keningleaze gearkomsten" (*Königlose Tage*) wichtiger, en waarden hast net mear hofdagen neamd. Troch dy keningleaze gearkomsten ûntstie de need foar in ynstitúsjonele gearkomste en oan de ein fan de fyftjinde iuw ûntstie de Ryksdei.

## Sjoch ek
* Ryksdei (Hillige Roomske Ryk)
Ryksstannen

De **ryksstannen** wiene yn it Hillige Roomske Ryk persoanen en gebieten dy't mei de Ryksdei mei dwaan mochten. Dêrfoar moasten se lykwols al ryksûnmidlik wêze, dus streekrjocht ûnderhearrich oan de keizer. Hja koene oer harren gebieten hearskje mei in grutte mjitte fan selstannigens.

## Skiednis
It systeem fan de ryksstannen ferfong it âlde systeem fan de stamhartochdommen yn de eardere midsiuwen. De âlde Karolingyske stamhartochdommen wiene de  ferdieling fan Dútslân ûnder de Salyske dynasty. Yn de iere hege midsiuwen, ûnder de Hohenstaufen, rekken se ferâldere en yn 1180 waarden se troch keizer Freark I Barbarossa opheft en ferparte yn lytsere foarstendommen. Fan 1489 ôf waarden de ryksstannen dy't fertsjintwurdige wiene yn de Ryksdei, yn trije kolleezjes ferparte: it kolleezje fan de karfoarsten (*Kurfürstenkollegium* of *Kurfürstenrat*), it kolleezje fan de ryksfoarsten (*Reichsfürstenrat*) en it kolleezje fan de frije ryksstêden. Ryksgreven en eallju dy't net streekrjocht fertsjintwurdige waarden yn de Ryksdei, nettsjinsteande harren ryksûnmidlike status, wiene feriene yn "banken" mei elts in yndividuele stim. Ryksridders hiene de ryksûnmidlike status, mar wiene net fertsjintwurdige yn de Ryksdei.

## Gearstalling fan de Ryksdei

Sûnt 1489 wiene de ryksstannen yn de Ryksdei yn trije kolleezjes ûndeferparte:

* It Karfoarstekolleezje (of Karfoarsteried)
* De Ryksfoarsteried, mei fjouwer Ryksgrevebanken mei elts 1 stim en twa Ryksprelatebanken mei elts 1 stim ynbegrepen.
* It Ryksstêdekolleezje, besteande út twa Ryksstêdebanken.

Foar in rjochtsjildich beslút fan de Ryksdei, wie it ynstimmen fan alle trije kolleezjes nedich.

De ryksridders wiene net op de Ryksdei fertsjintwurdige, hoewol't se wol ryksûnmidlik wiene, en ferskate kearen besocht hawwe in kollektive fertsjintwurdiging te krijen.

### Persoanlike en kollektive stimmen
De ryksstannen wiene te ferpartsjen yn dyjingen dy't persoanlik in sit yn de Ryksdei hiene, en dyjingen dy't kollektyf  sitting hiene.

Persoanlike sitting hiene de karfoarsten en alle oare ryksfoarsten: de hartoggen, de prinsbiskoppen en foarstlike ryksabdijen. Hja hiene yndividueel stimrjocht (*Virilstimme*).
In kollektive sitting hiene de ryksgreven en -hearen, de ryksstêden en de ryksabdijen (de ryksprelatekolleezjes). Hja hiene allinnich mienskiplik stimrjocht (*Kuriatsstimme*).

### Tsjerklike en sekuliere stannen
De ryksstannen wiene ek te ferpartsjen yn in tsjerklike of geastlike en in sekuliere of wrâldske stannen: 

* De tsjerklike (geastlike) ryksstannen wiene de trije geastlike karfoarsten, de oare geastliken mei wrâldlik gesach en de grutmasters fan de Maltezer Oarder en de Dútske Oarder.
* De sekuliere (wrâldske) ryksstannen wiene de fjouwer wrâldlike karfoarsten, de wrâldlike ryksfoarsten, de ryksgreven en rykshearen en de frije ryksstêden.

## Sjoch ek
* Stamhartochdom
De Karmel (Wâldsein)

**De Karmel** is tsjerkegebou fan de PKN yn Wâldsein yn de gemeente Súdwest-Fryslân.

## Skiednis
Yn Wâldsein wie yn de perioade 1337-1580 in karmeliterkleaster fêstige. Yn 1660 waard de kleastertsjerke ferfongen. De soan fan grytman Sjuck van Welderen baron Rengers lei op 31 maaie 1837 de earste stien foar de wettersteatstsjerke. De neoklassisistyske krústsjerke is boud neffens it ûntwerp fan A.D. Duif út Balk. De tsjerke is sûnt 1971 in ryksmonumint.

De foargevel hat in middenrisalyt mei Doaryske pylders en in houten boppebou mei in lantearne. De kleuren binne wyt en swart.

De herfoarmen en grifformearden fan Wâldsein en omkriten namen yn 1998 nei in 10 jier lang proses fan 'Samen-op-Weg' it beslút om te fusearjen. Besletten waard om de grifformearde tsjerke te ferkeapjen en de Karmel tenei as tsjerke oan te hâlden. Op snein 22 novimber 1998 fûn de lêste tsjerketsjinst yn de grifformearde tsjerke plak. 

Yn 2008 waard de ynrjochting fan de tsjerke restaurearre. By de restauraasje waarden de âlde banken ferwidere en ferfongen troch stuollen.

## Oargel
It oargel út 1938 is boud troch Bakker & Timmenga. By de bou waarden de oargelkas, it front en de blaasbalgen fan de foargonger oernommen, dy't yn 1839 boud wie troch J.C. Scheuer út Swol. By de restauraasje fan de tsjerke yn 2008 waard de wyt farve oargelkas yn de oarspronklike mahoanykleur werom brocht. It slagge de oargelkommisje dêrnei om ek genôch jild yn te sammeljen foar in restauraasje fan it ynstrumint yn 2017 troch Bakker & Timmenga út Ljouwert. It ynstrumint hat 18 registers ferdield oer haadwurk, boppewurk en pedaal.    

## Ynterieur <small>(1966)</small>

Kansel en orgel - Woudsend - 20218170 - RCE.jpg|*Ynterieur mei oargel en preekstoel*
Interieur - Woudsend - 20218169 - RCE.jpg|*Ynterieur yn 1966*


## Keppeling om utens
* Disposysje oargel
Grutte Priis Formule 1 fan Austraalje 2002

Utslaggen fan de **[[Grutte Priis Formule 1 fan Austraalje]]** 2002 yn Melbourne op 3 maart 2002.
It wie de earste fan 17 races fan de Formule 1 yn 2002. Hy waard op it Albert Park Circuit hâlden. De race waard hâlden oer 58 omgongen, op it 5,3 km lange sirkwy foar in raceôfstân fan 307,5 kilometer. 

## Kwalifikaasje
* Takuma Sato syn tiid foel bûten de 107% limyt, mar krige dochs tastimming om te starten yn de wedstriid.
* Felipe Massa, Takuma Sato, Allan McNish en Mark Webber makken harren debút yn de Formule 1.
* De botsing by de start túsken Ralf Schumacher en Rubens Barrichello soarge derfoar dat acht koereurs de wedstriid net útride koene.

## Utslach Grutte Priis
* Heinz-Harald Frentzen waard diskwalifisearre foar it negearjen fan it reade ljocht yn de pitstrjitte. 
* Enrique Bernoldi waard diskwalifisearre fanwegen it brûken fan de reserve auto.
* Mark Webber behelle syn earste punten yn de Formule 1

## Top fiif yn it wrâldkampioenskip nei de wedstriid
Jacob Nienhuys

**Jacob Nienhuys** (Amsterdam, 16 july 1836 - Bloemendaal, 27 july 1927) wie de earste Nederlânske tabaksplanter op Sumatra yn it eardere Nederlânsk-Ynje. 

Hy wie yn 1869, yn 'e mande mei Peter Wilhelm Janssen, de oprjochter fan de Deli Maatschappij. As sadanich wie er de grûnlizzer de Nederlânske tabakskultuer oan Sumatras Eastkust, de lettere provinsje Noard-Sumatra. Hy gie werom nei Nederlân neidat er oanklage wie fanwegen de dea fan 7 plantaazje-arbeiders.
Jacob Theodoor Cremer naam de lieding fan it bedriuw oer. Nienhuys bleau in rol spyljen yn it bedriuw. Hy waard in tige begoedige man al neigeraden dat it bedriuw groeide en de oandielekoers omheech gie.

## Bouaktiviteiten
Ien fan syn filantropyske beuzichheden yn Nederlân wie de finansiering fan de Maatschappij voor Volkswoningen yn Amsterdam. Yn Baarn wie er yn 1885 ien fan de partisipanten dy't it Badhotel yn Baarn bouwe lieten. Dêr flakby, oan de Julianaleane yn it Prins Hendrikpark liet er yn 1884 Filla Medan sette. It hûs waard neamd nei de stêd Medan op Sumatra.

Yn 1888 liet er yn Amsterdam it stedskastiel Herengracht 380-382, mei hast alle keamers yn in oare styl, bouwe troch de arsjitekt Abraham Salm. Tsjintwurdich is dêr it NIOD Instituut voor Oorlogs -, Holocaust - en Genocidestudies fêstige.
Mad Max

## Films
*Max Rockatansky, de haadpersoan fan 'e *Mad Max*-franchise
*''Mad Max'' (franchise), in Australyske mediafranchise
**''Mad Max'' (film), in Australyske film út 1979
***[[Mad Max 2]]*, in Australyske film út 1981
***[[Mad Max Beyond Thunderdome]]*, in Australyske film út 1985
***[[Mad Max: Fury Road]]*, in Australyske film út 2015

## Muzyk
*''Mad Max'' (soundtrack), it soundtrackalbum fan 'e film *Mad Max*
*''Mad Max 2'' (soundtrack), it soundtrackalbum fan 'e film *Mad Max 2*
*''Mad Max Beyond Thunderdome'' (soundtrack), it soundtrackalbum fan 'e film *Mad Max Beyond Thunderdome*
*''Mad Max: Fury Road'' (soundtrack), it soundtrackalbum fan 'e film *Mad Max: Fury Road*

## Fideospultsjes
*''Mad Max'' (fideospultsje út 1990), in fideospultsje út 1990, basearre op 'e film *Mad Max 2*
*''Mad Max'' (fideospultsje út 2015), in fideospultsje út 2015, basearre op 'e film *Mad Max: Fury Road*

## Oar
*Mad Max (band), in Dútske hardrockband
*Mad Max, bynamme fan Formule 1-autokoereur Max Verstappen
Eyes That See in the Dark

*''Eyes That See in the Dark'' (album), in album fan Kenny Rogers út 1983
*''Eyes That See in the Dark'' (liet), in liet fan Kenny Rogers út 1983
Eyes That See in the Dark (album)

***Eyes that See in the Dark*** is it fyftjinde studio-album fan 'e Amerikaanske countrysjonger Kenny Rogers, dat op 22&nbsp;augustus 1983 útbrocht waard by platemaatskippij RCA Records. De grutste hit fan dit album wie in duët mei Dolly Parton, *[[Islands in the Stream (liet)|Islands in the Stream]]*.

## Album
*Eyes that See in the Dark* waard yn maaie 1983 opnommen, foar in diel yn 'e Middle Ear Studio yn Miami Beach, yn 'e Amerikaanske steat Floarida, en foar in diel yn 'e Lion Share Recording Studio en de Ocean Way Recording Studio yn Los Angeles, yn 'e Amerikaanske steat Kalifornje. Produsinten wie Barry Gibb (bekend as lid fan 'e Australyske band The Bee Gees), y.g.m. Albhy Galuten en Karl Richardson. Fan *Eyes that See in the Dark* waarden tusken 15&nbsp;augustus 1983 en 4&nbsp;juny 1984 fjouwer singles útbrocht: it duët mei Dolly Parton *[[Islands in the Stream (liet)|Islands in the Stream]]*, *This Woman*, *Eyes that See in the Dark*, en *Evening Star*.

## Spyllist

## Resultaat
*Eyes that See in the Dark* wie tige súksesfol. Benammen it duët *[[Islands in the Stream (liet)|Islands in the Stream]]* woeks út ta in grutte hit, dy't yn trije lannen in platina plaat waard. It album sels wûn yn 1985 de American Music Award yn 'e kategory favorite country-album. It waard yn 'e Feriene Steaten twa kear platina, yn Kanada trije kear en Nij-Seelân ien kear.

## Keppelings om utens
*Ynformaasje oer ''Eyes that See in the Dark'' op AllMusic.com
Spûkferhaal

In **spûkferhaal** (oant 2015 stavere as **spoekferhaal**) is in folksferhaal, toanielstik, literêr koart ferhaal of langere foarm fan fiksje (lykas in roman), dêr't de ferskining fan in spûk (de omwaarjende geast fan in ferstoarne) in wichtich diel fan útmakket. Yn sokke ferhalen kin it spûk út himsels ferskine of aktyf troch de libbenen oproppen wurde. Faak is der sprake fan in plak dêr't it spûket, wat sizze wol dat in spûk oan dat beskate plak ferbûn is. Soms wurde ek foarmen fan fiksje ta it sjenre fan it spûkferhaal rekkene dy't as útgongspunt it mooglike bestean fan spûken hawwe of wêrfan't de haadpersoanen yn spûken leauwe, hoewol't der eins gjin spûkferskinings yn foarkomme. 

It spûkferhaal is in subsjenre fan fantasy en faak ek fan horror. Dat lêste hinget derfan ôf oft it ferhaal bedoeld is om 'e lêzer kjel te meitsjen of net. Yn 'e folksmûle wurde ek wol alle ferhalen dy't bedoeld binne om skrik oan te jeien 'spûkferhalen' neamd, hoewol't in korrektere term dêrfoar winliken grizelferhalen is. It skrikeffekt ûntbrekt lykwols ek gauris yn spûkferhalen, mei't sokke ferhalen foar alderhanne doel skreaun binne, fan komeedzjes oant moraliteiten. Faak wurdt oan it spûk de rol taparte fan in skyldwacht of de oerbringer fan in foarsizzing, profesije of warskôging. Mei't it leauwe (of byleauwe) yn spûken yn maatskippijen út 'e hiele wrâld foarkomt, kinne sokke wêzens ek op kultureel mêd in grut ferskaat oan foarmen oannimme. 

Foarbylden fan ferneamde klassike spûkferhalen binne *[[The Legend of Sleepy Hollow (koart ferhaal)|The Legend of Sleepy Hollow]]* fan Washington Irving, *[[The Tell-Tale Heart]]* fan Edgar Allan Poe en *[[The Canterville Ghost (koart ferhaal)|The Canterville Ghost]]* fan Oscar Wilde. Behalven in op himsels steand ferhaal kin in spûkferhaal ek in ûnderdiel fan in langer wurk foarmje. Dat is bgl. it gefal mei it toanielstik *[[Hamlet]]* fan William Shakespeare (de passaazje dêr't Hamlet de geast fan syn fermoarde heit moetet) en *[[A Christmas Carol]]* fan Charles Dickens (de passaazje dêr't Ebenezer Scrooge warskôge wurdt om syn libben te betterjen troch de geast fan syn eardere sakepartner Jacob Marley).
Grutte Priis Formule 1 fan Brazylje 2002

Utslaggen fan de **[[Grutte Priis Formule 1 fan Brazylje]]** 2002 yn São Paulo op 31 maart 2002.
It wie de tredde race fan 17 races fan de Formule 1 yn 2002. Hy waard op Interlagos hâlden. De race waard hâlden oer 71 omgongen, op it 4,3 km lange sirkwy foar in raceôfstân fan 306 kilometer. 

## Kwalifikaasje

## Utslach Grutte Priis

## Top fiif yn it wrâldkampioenskip nei de wedstriid
Grutte Priis Formule 1 fan Spanje 2002

Utslaggen fan de **[[Grutte Priis Formule 1 fan Spanje]]** 2002 yn Montmeló op 28 april 2002.
It wie de fiifde fan 17 races fan de Formule 1 yn 2002. Hy waard op it Sirkwy fan Kataloanje hâlden. De race waard hâlden oer 65 omgongen, op it 4,7 km lange sirkwy foar in raceôfstân fan 307,4 kilometer. 

## Kwalifikaasje
* Eddie Irvine waard weromset nei it lêste startplak om't de benzine dy't yn syn auto siet wilens de kwalifikaasje net foldie oan de regleminten.

## Utslach Grutte Priis
* De koereurs fan Minardi mochten net starte om reden fan feiligens.

## Top fiif yn it wrâldkampioenskip nei de wedstriid
Til Schweiger

**Tilman Valentin Schweiger** (berne op 19 desimber 1963 yn Freiburg im Breisgau) is in Dútske akteur, regisseur, skriptskriuwer en filmprodusint. 

## Libben
Schweiger woeks yn Heuchelheim yn de Dútske dielsteat Hessen op as de middelste fan trije bruorren. Hy gyng nei de Herderschule Giessen, dêr't syn heit as learaar wurke; syn mem wie learares skiednis. Nei skoalle moast er yn tsjinst; yn dy tiid wied er û.o. yn Nederlân legere. Nei in skoft wegere Schweiger tsjinst en foar ferfangende tsjinstplicht yn in sikehûs ynset. Hy folge ferskillende stúdzjes sûnder dy ôf te meitsjen en yn 1986 sette er útein mei in toanieloplieding yn Keulen.

## Karriêre
Nei't it ôfmeitsjen fan de toanieloplieding wurke er sûnt 1989 yn in teäter yn Bonn. Yn de jierren 1990 waard Schweiger bekend mei bioskoopfilms lykas *Manta, Manta*, *Der bewegte Mann* en *Knockin' on Heaven's Door*. Dêrnei hied er rollen yn ynternasjonale filmproduksjes lykas bygelyks *[[Inglourious Basterds]]*. Ek rjochte er syn eigen produksjefirma Barefoot Films op. Hy skreau it skript en wie regisseur fan *Keinohrhasen*, *Kokowääh* en *Honig im Kopf*, films dy't miljoenen minsken seagen en him ta de meast súskesfolle Dútske filmmakker makken.

## Filmografy
### Film

### Tillefyzje

## Keppeling om utens
*  IMDb 
*  Moviemeter
Grifformearde tsjerke (Wâldsein)

De **Grifformearde tsjerke** is in tsjerkegebou yn Wâldsein, gemeente Súdwest-Fryslân, yn de provinsje Fryslân.

De grifformearde tsjerke waard yn 1912 boud neffens in ûntwerp fan arsjitekt H.J. Tiemens. De sealtsjerke mei stekkappen (lyts ferwulft dat yn in grutter ferwulft of kap ynsnijt) hat in oanboude konsistoarjekeamer en in heal ynboude toer fan trije lidden mei ynsnuorre spits. De tsjerke waard op 27 maart 1913 yn gebrûk naam.

It oargel waard makke troch Pels & Van Leeuwen en yn 1962 yn de tsjerke pleatst. Yn 1975 krige de tsjerke glês-yn-leadruten.

Troch it Samen op Weg-proses is it tsjerkegebou yn 1998 frijkaam foar in oare bestimming. Yn 1999 is it gebou restaurearre en yn 2000 is it yn gebrûk naam as wenhûs.

## Sjoch ek
* De Karmel (Wâldsein)
* Sint-Michaeltsjerke (Wâldsein)
Ice Station Zebra

*''Ice Station Zebra'' (roman), in skrillerroman fan Alistair MacLean út 1963
*''Ice Station Zebra'' (film), in Amerikaanske skriller- en spionaazjefilm út 1968, basearre op 'e roman fan MacLean
Utstjerren

*útstjerren (biology), it ophâlden te bestean fan in soarte, ras of oare taksonomyske groep troch it ferstjerren fan it lêste eksimplaar 
*útstjerren (geneälogy), it ophâlden te bestean fan in minsklike famylje of in tûke fan in famylje troch it ferstjerren fan 'e lêste telch
*útstjerren (taalkunde), it ophâlden te bestean fan in sprutsen taal troch it ferstjerren fan 'e lêste memmetaalsprekker
Samen op Weg-proses

It **Samen op Weg-proses** is de namme fan it besykjen ta hechtere gearwurking fan de Nederlânske Herfoarme Tsjerke, de Grifformearde Tsjerken yn Nederlân en de Evangelysk-Lutherske Tsjerke yn Nederlân sûnt 1961. Dy tsjerken waarden de Samen op Weg-tsjerken neamd. Mei yngong fan 1 maaie 2004 resultearre dat yn de fúzje fan de tsjerken ta de Protestantske Tsjerke yn Nederlân.
Grutte Priis Formule 1 fan Kanada 2002

Utslaggen fan de **[[Grutte Priis Formule 1 fan Kanada]]** 2002 yn Montreal op 9 juny 2002.
It wie de achtste fan 17 races fan de Formule 1 yn 2002. Hy waard op it Circuit Gilles Villeneuve hâlden. De race waard hâlden oer 	70 omgongen, op it 4,4 km lange sirkwy foar in raceôfstân fan 305 kilometer. 

## Kwalifikaasje

## Utslach Grutte Priis
* Ferrari behelle har 150ste oerwinning.

## Top fiif yn it wrâldkampioenskip nei de wedstriid
Grutte Priis Formule 1 fan Frankryk 2002

Utslaggen fan de **[[Grutte Priis Formule 1 fan Frankryk]]** 2002 yn Magny-Cours op 21 july 2002.
It wie de alfde fan 17 races fan de Formule 1 yn 2002. Hy waard op it Circuit de Nevers Magny-Cours hâlden. De race waard hâlden oer 72 omgongen, op it 4,2 km lange sirkwy foar in raceôfstân fan 305,8 kilometer. Giancarlo Fisichella crashte yn de sneonstraining en mocht fan de dokters net meidwaan oan de Grutte Priis.

## Kwalifikaasje
* Heinz-Harald Frentzen en Enrique Bernoldi harren tiid foel bûten de 107% limyt, en hja krigen gjin tastimming om te starten yn de wedstriid.

## Utslach Grutte Priis

## Top fiif yn it wrâldkampioenskip nei de wedstriid
Grutte Priis Formule 1 fan Dútslân 2002

Utslaggen fan de **[[Grutte Priis Formule 1 fan Dútslân]]** 2002 yn Hockenheim op 28 july 2002.
It wie de tolfde fan 17 races fan de Formule 1 yn 2002. Hy waard op de Hockenheimring hâlden. De race waard hâlden oer 	67 omgongen, op it 4,6 km lange sirkwy foar in raceôfstân fan 306,4 kilometer. It wie de earste Grutte Priis op de fernijde Hockenheimring.

## Kwalifikaasje
* Alex Yoong syn tiid foel bûten de 107% limyt, en krige gjin tastimming om te starten yn de wedstriid.

## Utslach Grutte Priis
* It wie de lêste wedstriid yn de Formule 1 fan Enrique Bernoldi 

## Top fiif yn it wrâldkampioenskip nei de wedstriid
Twisted Sister

**Twisted Sister** is in Amerikaanske metalband dy’t yn 1972 oprjochte waard yn Ho-Ho-Kus, New Jersey. Harren bekendste nûmers binne "*We 're Not Gonna Take It*" en "*I Wanna Rock*".

## Skiednis
Twisted Sister is fuortkaam út in band mei de namme “Silver Star”, en hat ferskate besettingswikselingen hân foardat yn 1982 de klassike line-up ûntstie besteande út Jay Jay French (gitaar), Fingers (gitaar), Dee Snider (sang), The Animal (bas) en A.J. Pero (drums),  dy 't fjouwer fan de earste fiif albums fan de band opnaam.
It debútalbum fan Twisted Sister, “ Under the Blade ” kaam yn 1982 út waard folge troch noch fjouwer studio-albums. Twisted Sister gie yn 1988 útelkoar. De band die yn lette jierren 90 inkelde reünyoptredens foardat se yn 2003 mear permanint herfoarme waarden. De band brocht noch ien studio-album út, it krystalbum, “A Twisted Christmas” yn 2006. Nei de dea fan Pero yn 2015 begûn de band oan in ôfskiedstoernee en gie dêrnei útinoar.

## Diskografy
### Studio-albums

### Live-albums

### Kompilaasje-albums
Max Raabe

**Max Raabe** (eins Matthias Otto, berne op 12 desimber 1962 yn Lünen, Noardryn-Westfalen) is in Dútsk sjonger. Hy is ek orkestlieder fan it troch him mei freonen yn 1986 oprjochte "Palast Orchester". Raabe studearre fan 1988 oant 1995 bariton-operasang oan de Universität der Künste Berlin.

## Libben
Yn syn jongerein song Raabe yn in bernekoar yn Lünen. Letter besocht er in ynternaat yn Paderborn en yn 1985 ferhûze er nei Berlyn, dêr't er op de Berliner Hochschule der Künste foarmje liet as bariton yn it opera-sjenre. Doe't er studearre rjochte Raabe it Palast Orchester op. Raabe wennet noch jimmeroan yn Berlyn-Mitte. 

## Wurkpaad
Nei't Raabe yn 1995 ôfstudearre sette er útein mei syn karriêre, somtiden as solist en oars mei syn orkest.   

Raabe spesjalisearre him yn jazz en it werombringen fan it lûd fan de Dútske dûns- en filmmuzyk út de jierren 1920 en 1930, ek troch it útfieren fan lieten fan de Dútske muzykgroep Comedian Harmonists. Mei humoristyske foardrachtsjes yn syn karakteristike útspraak mei in tige rôljende "r" riget er yn in stiif oandwaande hâlding de ferskillende muzykstikken oan inoar.

In grutter publyk krige Raabe mei de hit *Kein Schwein ruft mich an* (1992), in popsong yn de styl fan de jierren 1920, en in optreden mei syn orkest yn de film *Der bewegte Mann* (1994). Njonken syn optredens mei it Palast Orchester lit er ek solistysk fan him hearre, hy wurdt dan begelaat troch de pianist en draacht dan eigen komposysjes foar. ​Ek hat er oan klassike produksjes meiwurke lykas yn de operette *Im weißen Rößl* (as Dr. Siedler).

Raabe's repertoire is ryk oan wurk fan joadske komponisten en tekstskriuwers, dy't oant 1933 in grutte ynfloed op de Dútske populêre muzyk hiene. Yn 2010 makke Raabe in toernee troch Israel mei konserten yn Tel Aviv, Jaffa, Jeruzalim en Haifa. Fral de Israeliërs fan Dútske komôf wiene tige út de skroeven oer de konserten. Fan de toernee waard troch Sönke Wortmann in dokumentêre makke, dy't yn 2012 op it 18e Joadske Filmfestival yn Berlyn en Potsdam yn premjêre gien.
Lünen

**Lünen** is de grutste stêd fan 'e kreis Unna yn it west fan Westfalen, Dútslân. Troch de lokaasje fan yn it noardeastlike Ruhrgebiet en oan 'e súdlike râne fan it Münsterland is Lünen sawol yndustrieel as lanlik. 

Eartiids wie Lünen it belangrykste beafeartssintrum fan it bisdom Münster, dêr't yn 'e Tritichjierrige Kriich in ein oan kaam. Tsjintwurdich witte pylgers noch jimmeroan it paad te finen nei Alt-Lünen foar in besite oan it mirakuleuze Marijebyld yn de neogoatyske Marijetsjerke.

## Stedsyndieling
Lünen is, oars as oare stêden yn Noardryn-Westfalen, bestjoersmjittich net yn saneamde *Ortschaften*, mar yn *Bezirke* yndield, dy't tagelyk de funksje fan *[[Ortsteil]]e* of *[[Stadtteil]]e* hawwe. De foarse groei fan Lünen easke dat it tal Bezirke ferskillende kearen ferhege wurde moast. Sa bestiet Lünen sûnt 2004 út fjirtjin statyske Bezirke: 

* Lünen-Mitte
* Geistviertel
* Osterfeld
* Lünen-Nord
* Beckinghausen
* Niederaden
* Horstmar
* Lünen-Süd
* Gahmen
* Brambauer
* Lippholthausen
* Alstedde
* Nordlünen
* Wethmar.
Ewsum (laach)

**Ewsum** (ek **Fan Ewsum**) is in skaai fan jonkers dat in grutte rol spile hat yn de skiednis fan de provinsje Grinslân. Yn de lette midsiuwen hearden de Fan Ewsums tegearre mei de geslachten Manninga, Assinga en Ripperda ta de wichtichste geslachten yn de Ommelannen.

## Skiednis
De âldste fermelding fan de famylje Van Ewsum, doe stavere as Ewesma, datearret út 1371. De bekende leden fan de famylje binne yn dy perioade sawol yn Grinslân as yn Drinte haadling. It earste lid fan de famylje dat formeel ta de adel heart is Onno fan Ewsum dy't healwei de fyftjinde iuw fanwegen fertsjinsten yn it Hillige Lân riddere wurdt.

De namme Fan Ewsum is yn it bysûnder ferbûn oan twa boargen yn Grinslân, wêrûnder de boarch Ewsum yn Middelstum. Oft dy boarch jilde kin as stamslot fan it laach is nammers net dúdlik.

De wichtichste boarch yn de skiednis fan it geslacht wie Nienoord yn it Westerkertier. Wigbold fan Ewsum liet dy boarch bouwe yn it begjin fan de sechstjinde iuw as basis foar syn ûndernimming om yn dit gebiet op kommersjele wize turf te winnen. Syn ûndernimming brocht him lykwols hast ta in bankerot.
Grutte Priis Formule 1 fan Hongarije 2002

Utslaggen fan de **[[Grutte Priis Formule 1 fan Hongarije]]** 2002 yn Mogyoród op 18 augustus 2002.
It wie de trettjinde fan 17 races fan de Formule 1 yn 2002. Hy waard op de Hungaroring hâlden. De race waard hâlden oer 77 omgongen, op it 3,9 km lange sirkwy foar in raceôfstân fan 306 kilometer. 

## Kwalifikaasje
*Arrows is nei de Grutte Priis fan Dútslân fallyt ferklearre, wêrtroch 't Heinz-Harald Frentzen en Enrique Bernoldi de rest fan dit seizoen net mear fan start giene.

## Utslach Grutte Priis

## Top fiif yn it wrâldkampioenskip nei de wedstriid
1349 (band)

**1349** is in Noarske blackmetal band oprjochte yn 1997 yn Oslo. De namme fan de band is in ferwizing nei it jier dat de Swarte Dea Noarwegen berikte. Yn 2003 waard it earste studio-album útbrocht, *Liberation*. De teksten fan 1349 binne anty-religieus, apokalyptysk en tsjuster. 1349 hat sûnt 2003 sân studio-albums útbrocht.

## Diskografy
### Studio-albums

### Live-albums